***PRILOGA 6 - VZOREC ODLOKA O PRORAČUNU OBČINE***

Na podlagi 29. člena Zakona o lokalni samoupravi (Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4692) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3347), [79/09](https://www.uradni-list.si/glasilo-uradni-list-rs/vsebina/2009-01-3437), [51/10](https://www.uradni-list.si/glasilo-uradni-list-rs/vsebina/2010-01-2763), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [11/14](https://www.uradni-list.si/glasilo-uradni-list-rs/vsebina/2014-21-0303) – popr., [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [11/18](https://www.uradni-list.si/glasilo-uradni-list-rs/vsebina/2018-01-0457) – ZSPDSLS-1, [30/18](https://www.uradni-list.si/glasilo-uradni-list-rs/vsebina/2018-01-1356), [61/20](https://www.uradni-list.si/glasilo-uradni-list-rs/vsebina/2020-01-0901) – ZIUZEOP-A, [80/20](https://www.uradni-list.si/glasilo-uradni-list-rs/vsebina/2020-01-1195) – ZIUOOPE in [62/24](https://www.uradni-list.si/glasilo-uradni-list-rs/vsebina/2024-01-2135) – odl. US), 29. člena Zakona o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [76/23](https://www.uradni-list.si/glasilo-uradni-list-rs/vsebina/2023-01-2386), [24/25](https://www.uradni-list.si/glasilo-uradni-list-rs/vsebina/2025-01-0860) – ZFisP-1 in [39/25](https://www.uradni-list.si/glasilo-uradni-list-rs/vsebina/2025-01-1479); v nadaljevanju: ZJF) in\_\_\_\_\_\_. člena Statuta Občine\_\_\_\_\_\_\_\_\_\_\_\_\_\_\_ (Uradni list RS, št. ) je Občinski svet Občine\_\_\_\_\_\_\_\_\_\_\_\_\_\_\_\_\_\_\_\_\_\_ na \_\_\_\_\_. seji, dne\_\_\_\_\_\_\_\_\_\_\_\_\_\_\_\_\_\_\_\_\_\_ sprejel

**ODLOK O PRORAČUNU (ODLOK O SPREMEMBAH PRORAČUNA)**

**OBČINE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ZA LETO 2026 (2027)**

**1. SPLOŠNA DOLOČBA**

**1. člen**

**(vsebina odloka)**

S tem odlokom se za Občino \_\_\_\_\_\_\_za leto 2026 (2027) določajo proračun, postopki izvrševanja proračuna ter obseg zadolževanja in poroštev občine in javnega sektorja na ravni občine (v nadaljnjem besedilu: proračun).

**2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA**

**2. člen**

**(sestava proračuna in višina splošnega dela proračuna)**

V splošnem delu proračuna so prikazani prejemki in izdatki po ekonomski klasifikaciji do ravni kontov (varianta: podkontov).

Splošni del proračuna se na ravni podskupin kontov določa v naslednjih zneskih:

v eurih

1. BILANCA PRIHODKOV IN ODHODKOV

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Skupina/Podskupina kontov/Konto/Podkonto Proračun leta 2026

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. SKUPAJ PRIHODKI (70+71+72+73+74)

TEKOČI PRIHODKI (70+71)

70 DAVČNI PRIHODKI

700 Davki na dohodek in dobiček

703 Davki na premoženje

704 Domači davki na blago in storitve

706 Drugi davki

71 NEDAVČNI PRIHODKI

710 Udeležba na dobičku in dohodki od premoženja

711 Takse in pristojbine

712 Globe in druge denarne kazni

713 Prihodki od prodaje blaga in storitev

714 Drugi nedavčni prihodki

72 KAPITALSKI PRIHODKI

720 Prihodki od prodaje osnovnih sredstev

721 Prihodki od prodaje zalog

722 Prihodki od prodaje zemljišč in neopredmetenih dolgoročnih sredstev

73 PREJETE DONACIJE

730 Prejete donacije iz domačih virov

731 Prejete donacije iz tujine

74 TRANSFERNI PRIHODKI

740 Transferni prihodki iz drugih javnofinančnih institucij

741 Prejeta sredstva iz državnega proračuna iz sredstev proračuna Evropske unije

78 PREJETA SREDSTVA IZ EVROPSKE UNIJE

787 Prejeta sredstva od drugih evropskih institucij

II. SKUPAJ ODHODKI (40+41+42+43)

40 TEKOČI ODHODKI

400 Plače in drugi izdatki zaposlenim

401 Prispevki delodajalcev za socialno varnost

402 Izdatki za blago in storitve

403 Plačila domačih obresti

409 Rezerve

41 TEKOČI TRANSFERI

410 Subvencije

411 Transferi posameznikom in gospodinjstvom

412 Transferi neprofitnim organizacijam in ustanovam

413 Drugi tekoči domači transferi

414 Tekoči transferi v tujino

42 INVESTICIJSKI ODHODKI

420 Nakup in gradnja osnovnih sredstev

43 INVESTICIJSKI TRANSFERI

431 Investicijski transferi pravnim in fizičnim osebam, ki niso proračunski uporabniki

432 Investicijski transferi proračunskim uporabnikom

III. PRORAČUNSKI PRESEŽEK (I.-II.)

(PRORAČUNSKI PRIMANJKLJAJ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. RAČUN FINANČNIH TERJATEV IN NALOŽB

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Skupina/Podskupina kontov/Konto/Podkonto Proračun leta 2026

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IV. PREJETA VRAČILA DANIH POSOJIL IN PRODAJA KAPITALSKIH

DELEŽEV (750+751+752)

75 PREJETA VRAČILA DANIH POSOJIL

750 Prejeta vračila danih posojil

751 Prodaja kapitalskih deležev

752 Kupnine iz naslova privatizacije

V. DANA POSOJILA

IN POVEČANJE KAPITALSKIH

DELEŽEV (440+441+442+443)

44 DANA POSOJILA IN POVEČANJE KAPITALSKIH DELEŽEV

440 Dana posojila

441 Povečanje kapitalskih deležev in finančnih naložb

442 Poraba sredstev kupnin iz naslova privatizacije

443 Povečanje namenskega premoženja v javnih skladih in drugih osebah javnega prava, ki imajo premoženje v svoji lasti

VI. PREJETA MINUS DANA POSOJILA IN SPREMEMBE KAPITALSKIH

DELEŽEV (IV.-V.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. RAČUN FINANCIRANJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Skupina/Podskupina kontov/Konto/Podkonto Proračun leta 2026

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VII. ZADOLŽEVANJE (500)

50 ZADOLŽEVANJE

500 Domače zadolževanje

VIII. ODPLAČILA DOLGA (550)

55 ODPLAČILA DOLGA

550 Odplačila domačega dolga

IX. POVEČANJE (ZMANJŠANJE) SREDSTEV NA RAČUNIH

(I.+IV.+VII.-II.-V.-VIII.) - ali 0 ali +

X. NETO ZADOLŽEVANJE

(VII.-VIII.)

XI. NETO FINANCIRANJE

(VI.+VII.-VIII.-IX.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# XII. STANJE SREDSTEV NA RAČUNIH DNE 31. 12. PRETEKLEGA LETA (2025)

# 9009 Splošni sklad za drugo - ali 0 ali +

Posebni del proračuna sestavljajo finančni načrti neposrednih uporabnikov, ki so razdeljeni na področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte (varianta: ter podkonte), določene s predpisanim kontnim načrtom.

Načrt razvojnih programov sestavljajo projekti.

**3. POSTOPKI IZVRŠEVANJA PRORAČUNA**

**3. člen**

**(izvrševanje proračuna)**

V tekočem letu se izvršuje proračun tekočega leta.

Proračun se izvršuje skladno z določbami zakona, ki ureja javne finance in podzakonskimi predpisi, izdanimi na njegovi podlagi, in tega odloka.

Proračun se izvršuje na ravni proračunske postavke-konta (varianta: proračunske postavke - podkonta).

Veljavni načrt razvojnih programov tekočega leta mora biti za tekoče leto usklajen z veljavnim proračunom.

**4. člen**

**(namenski prihodki in odhodki proračuna)**

Namenski prihodki proračuna so poleg prihodkov, določenih v prvem stavku prvega odstavka 43. člena ZJF in prvem odstavku 80. člena ZJF, tudi (npr.):

1. prihodki krajevne skupnosti A,
2. komunalni prispevek,
3. transferni prihodki iz državnega proračuna in proračuna EU,
4. požarna taksa,
5. občinski samoprispevek, ki se uporabi za namene iz odloka o uvedbi samoprispevka,
6. …

Če so namenski prihodki vplačani v proračun v manjšem obsegu, kot so načrtovani v sprejetem proračunu občine, občina prevzema in plačuje obveznosti samo v višini dejansko vplačanih oziroma razpoložljivih prejemkov.

Če so namenski prihodki vplačani v proračun v večjem obsegu, kot so načrtovani v sprejetem proračunu občine, občina prevzema in plačuje obveznosti samo v višini načrtovanih pravic porabe v sprejetem proračunu občine.

**5. člen**

**(prerazporejanje pravic porabe)**

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna za leto izvrševanja.

O prerazporeditvah pravic porabe v posebnem delu proračuna (finančnem načrtu neposrednega uporabnika) med npr: glavnimi programi v okviru področja proračunske porabe (varianta: med podprogrami v okviru glavnih programov) odloča na predlog neposrednega uporabnika predstojnik neposrednega uporabnika (župan oziroma v primeru ožjih delov občin svet ali predsednik sveta, če je tako določeno v statutu).

Prerazporeditve so v posebnem delu proračuna mogoče (npr. v okviru enega proračunskega uporabnika (PU), enega področja proračunske porabe (PPP) med proračunskimi postavkami (PP) tega področja oziroma podkonti in sicer v višini npr. 25 % vrednosti sprejetega plana na postavki). Vrednostno prerazporeditve na postavki (npr. ne smejo presegati 20.000 EUR), pri tem pa mora proračun ostati uravnotežen. Temu ustrezno se prilagodi tudi plan na nivoju podkontov.

Župan s polletnim poročilom o izvrševanju proračuna in z zaključnim računom proračuna poroča občinskemu svetu o prerazporeditvah pravic porabe sredstev in v bilancah proračuna prikaže veljavni proračun za leto 2026.

**6. člen**

**(odpiranje novih proračunskih postavk in kontov)**

Župan lahko med izvrševanjem proračuna odpre novo proračunsko postavko, če so izpolnjeni pogoji iz 32. člena Pravilnika o postopkih za izvrševanje proračuna Republike Slovenije (Uradni list RS, št. [50/07](https://www.uradni-list.si/glasilo-uradni-list-rs/vsebina/2007-01-2694), [61/08](https://www.uradni-list.si/glasilo-uradni-list-rs/vsebina/2008-01-2615), [99/09](https://www.uradni-list.si/glasilo-uradni-list-rs/vsebina/2009-01-4372) – ZIPRS1011, [3/13](https://www.uradni-list.si/glasilo-uradni-list-rs/vsebina/2013-01-0109), [81/16](https://www.uradni-list.si/glasilo-uradni-list-rs/vsebina/2016-01-3446), [11/22](https://www.uradni-list.si/glasilo-uradni-list-rs/vsebina/2022-01-0202), [96/22](https://www.uradni-list.si/glasilo-uradni-list-rs/vsebina/2022-01-2394), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [149/22](https://www.uradni-list.si/glasilo-uradni-list-rs/vsebina/2022-01-3730), [106/23](https://www.uradni-list.si/glasilo-uradni-list-rs/vsebina/2023-01-3058) in [88/24](https://www.uradni-list.si/glasilo-uradni-list-rs/vsebina/2024-01-2675))), ki se na podlagi drugega odstavka 1. člena navedenega pravilnika smiselno uporablja tudi za občine.

Sredstva za plačilo obveznosti, ki niso bile načrtovane ali niso bile načrtovane v zadostnem obsegu, se lahko začasno zagotovijo tudi iz sredstev splošne proračunske rezervacije (42. člen ZJF), če obseg sredstev na tej proračunski postavki to dopušča.

Pri pripravi rebalansa proračuna se dodeljena sredstva razporedijo v finančni načrt neposrednega proračunskega uporabnika.

V okviru že odprte proračunske postavke se lahko odpre nov podkonto. Pravice porabe na novem podkontu se zagotovijo z razporeditvijo v okviru proračunske postavke ali s prerazporeditvijo iz druge proračunske postavke.

**7. člen**

**(največji dovoljeni obseg prevzetih obveznosti v breme proračunov prihodnjih let)**

Neposredni uporabnik lahko v tekočem letu za projekte, ki so vključeni v veljavni načrt razvojnih programov, odda javno naročilo za celotno vrednost projekta, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika za investicijske odhodke in investicijske transfere (podskupini kontov 420 in 430), ki bodo zapadle v plačilo v prihodnjih letih, ne sme presegati \_\_\_\_ (npr. 50) % pravic porabe v sprejetem finančnem načrtu neposrednega uporabnika, od tega:

1. v letu 2027 največ 40 % pravic uporabe in

2. v prihodnjih letih skupaj največ 10 % pravic uporabe.

Skupni obseg prevzetih obveznosti neposrednega uporabnika za blago in storitve in za tekoče transfere (skupini kontov 40 in 41), ki bodo zapadle v plačilo v letu 2027, ne sme presegati \_\_\_\_ (npr. 25) % pravic porabe v sprejetem finančnem načrtu neposrednega uporabnika.

Omejitve iz prejšnjega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika in prevzemanje obveznosti za dobavo elektrike, telefona, vode, komunalnih storitev in drugih storitev, potrebnih za operativno delovanje neposrednih uporabnikov ter prevzemanje obveznosti za pogodbe, ki se financirajo iz namenskih sredstev EU, namenskih sredstev finančnih mehanizmov in sredstev drugih donatorjev.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

**8. člen**

**(spremljanje in spreminjanje projektov v načrtu razvojnih programov)**

Neposredni uporabnik vodi evidenco projektov iz veljavnega načrta razvojnih programov. Načrt razvojnih programov mora biti usklajen s posebnim delom proračuna na kontih skupine 42, 43 in 410.

Spremembe veljavnega načrta razvojnih programov so nove uvrstitve projektov v načrt razvojnih programov in druge spremembe projektov.

O spremembi projekta v NRP v letu izvrševanja proračuna v mejah, ki jih omogočajo prerazporeditve, odloča župan.

Sprememba projekta v NRP brez rebalansa proračuna (npr. do 10 %, 20 % izhodiščne vrednosti projekta) je dovoljena na način, da o tem na seji odloča občinski (mestni) svet, župan pa mora imeti na podlagi pooblastila za prerazporejanje pravic porabe zadostno pravico, da zagotovi sredstva na proračunski postavki.

O spremembi vrednosti veljavnih projektov do 20 % izhodiščne vrednosti odloča predstojnik neposrednega uporabnika (župan oziroma v primeru ožjih delov občin svet ali predsednik sveta, če je tako določeno v statutu).

Spremembe vrednosti projektov v NRP, ki presegajo možnosti zagotovitve sredstev s prerazporeditvami župana, se v proračun uvrščajo z rebalansom proračuna.

Občinski svet odloča o uvrstitvi novih projektov v veljavni NRP in o spremembi vrednosti projektov nad 20 % izhodiščne vrednosti projektov (komentar: pričakovano je treba spremeniti investicijsko dokumentacijo projekta). O spremembah vrednosti projektov v kasnejših letih odloča Občinski svet s sklepom. (komentar: ni nujno le ob rebalansu/spremembah proračuna).

**9. člen**

**(proračunski skladi)**

Proračunski skladi so:

1. podračun proračunske rezerve, oblikovane po ZJF,

2. na primer: podračun Stanovanjskega sklada, ustanovljenega na podlagi odloka o ustanovitvi proračunskega sklada (Uradni list RS, št.\_\_\_\_\_\_\_\_),

3. na primer: podračun Sklada za nadarjene športnike, ustanovljenega na podlagi odloka o ustanovitvi proračunskega sklada (Uradni list RS, št. \_\_\_)

**10. člen**

**(proračunska rezerva)**

Na podlagi 49. člena ZJF se v proračunu občine zagotavljajo sredstva za proračunsko rezervo, ki deluje kot proračunski sklad.

Sredstva proračunske rezerve se uporabljajo za financiranje izdatkov za odpravo posledic naravnih nesreč, kot so potres, poplava, zemeljski plaz, snežni plaz, visok sneg, močan veter, toča, žled, pozeba, suša, množični pojav nalezljive človeške, živalske ali rastlinske bolezni, druge nesreče, ki jih povzročijo naravne sile in ekološke nesreče.

V sredstva proračunske rezerve se izloča del skupno doseženih letnih prejemkov proračuna v višini, ki je določena s proračunom, vendar največ do višine 1,5 % prejemkov proračuna.

Na predlog za finance pristojnega organa občinske uprave o uporabi sredstev proračunske rezerve za namene iz drugega odstavka 49. člena ZJF in drugega odstavka tega člena, do višine \_\_\_\_\_eurov odloča župan in o tem s pisnimi poročili obvešča občinski svet.

Občina bo v letu 2026 izločila v proračunsko rezervo dodatna sredstva v višini \_\_\_\_\_\_ eurov.

**11. člen**

**(splošna proračunska rezervacija)**

Na podlagi 42. člena ZJF se v proračunu del predvidenih proračunskih prejemkov vnaprej ne razporedi, ampak zadrži kot splošna proračunska rezervacija, ki se v proračunu posebej izkazuje.

Sredstva splošne proračunske rezervacije se uporabljajo za nepredvidene namene, za katere v proračunu niso zagotovljena sredstva, ali za namene, za katere se med letom izkaže, da niso zagotovljena sredstva v zadostnem obsegu, ker jih pri pripravi proračuna ni bilo mogoče načrtovati. Sredstva proračunske rezervacije ne smejo presegati 2 % prihodkov iz bilance prihodkov in odhodkov.

O uporabi sredstev splošne proračunske rezervacije odloča župan. Dodeljena sredstva splošne proračunske rezervacije se razporedijo v finančni načrt neposrednega uporabnika.

**4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA**

**12. člen**

**(odpis dolgov)**

Če so izpolnjeni pogoji iz tretjega odstavka 77. člena ZJF, lahko župan v letu 2026 odpiše dolgove, ki jih imajo dolžniki do občine, in sicer največ do skupne višine \_\_\_\_\_\_ eurov.

Posameznemu dolžniku lahko župan odpiše dolg največ do skupne višine \_\_\_\_\_\_ eurov, nad to vrednostjo pa o tem odloča Občinski svet.

Odpisi dolgov na podlagi stečajev pravnih oseb in osebnih stečajev se ne štejejo v obseg odpisov dolgov po tem členu.

V primerih, ko dolg posameznega dolžnika do neposrednega uporabnika proračuna občine ne presega dveh eurov, se v poslovnih knjigah občine razknjiži in se v kvoto iz prvega odstavka tega člena ne všteva.

Kot dolgovi po četrtem odstavku 77. člena ZJF se ne štejejo dolgovi do občine iz naslova obveznih dajatev.

**5. OBSEG ZADOLŽEVANJA IN POROŠTEV OBČINE IN JAVNEGA SEKTORJA**

**13. člen**

**(obseg zadolževanja občine in izdanih poroštev občine)**

Za financiranje investicij v proračunu, se občina v letu 2026 lahko zadolži do višine \_\_\_\_\_\_\_\_\_\_\_\_ eurov.

Obseg poroštev občine za izpolnitev obveznosti javnih zavodov, javnih skladov in javnih agencij ter javnih podjetij, katerih ustanoviteljica je občina, v letu 2026 ne sme preseči skupne višine glavnic\_\_\_\_\_\_\_\_\_\_\_\_\_\_\_\_eurov.

Občina lahko izdaja poroštva pravnim osebam iz prejšnjega odstavka pod naslednjimi pogoji: \_\_\_\_\_\_\_\_\_\_\_\_\_\_\_\_\_\_\_\_\_.

(Občina v letu 2026 ne bo izdajala poroštev javnim zavodom, javnim skladom in javnim agencijam ter javnim podjetjem, katerih ustanoviteljica je).

**14. člen**

**(obseg zadolževanja in izdanih poroštev posrednih uporabnikov občinskega proračuna,in javnih podjetij, katerih ustanoviteljica je občina ter pravnih oseb, v katerih ima občina neposredno ali posredno prevladujoč vpliv na upravljanje)**

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv se lahko v letu 2026 zadolžijo do skupne višine glavnic \_\_\_\_\_\_\_\_\_\_\_\_\_\_\_ eurov.

Od zgoraj navedenih pravnih oseb se lahko pravna oseba \_\_\_\_\_ v letu 2026 dolgoročno zadolži do skupne višine glavnic \_\_\_\_\_\_\_ eurov.

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv lahko v letu 2026 izdajo poroštva do skupne višine glavnic \_\_\_\_\_\_\_\_\_\_\_\_\_\_\_\_\_ eurov.

(Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv se v letu 2026 ne smejo zadolževati in izdajati poroštev.)

**15. člen**

**(obseg zadolževanja občine za upravljanje z dolgom občinskega proračuna)**

Za potrebe upravljanja občinskega dolga se občina lahko v letu 2026 zadolži do višine \_\_\_\_\_\_\_\_\_\_\_\_\_\_\_\_ eurov.

**6. PREHODNE IN KONČNE DOLOČBE**

**16. člen**

**(način objave odloka in gradiva)**

Sprejeti odlok o proračunu, občina objavi v Uradnem listu Republike Slovenije (oz. uradnem glasilu občine). Celotno gradivo proračuna, z bilancami na nivoju podkontov (K6) občina objavi na svoji spletni strani.

**17. člen**

**(začasno financiranje v letu 2027)**

Če proračun občine za leto 2027 ni sprejet pred začetkom leta se, na podlagi sklepa o začasnem financiranju občine, financiranje njenih nalog in drugih s predpisi določenih namenov, začasno nadaljuje na podlagi proračuna za leto 2026.

**18. člen**

**(uveljavitev odloka)**

Ta odlok začne veljati naslednji dan po objavi v Uradnem listu Republike Slovenije (ali v uradnem glasilu občine), uporabljati pa se začne 1. januarja 2026.

Številka: \_\_\_\_\_\_\_\_\_\_\_\_\_\_\_\_\_\_\_

Kraj, datum: \_\_\_\_\_\_\_\_\_\_\_\_\_\_\_\_

OBČINA \_\_\_\_\_\_\_\_\_\_\_\_\_\_\_\_\_\_\_\_\_\_\_

ŽUPAN: